Številka: 47800-11/2019-3340-233

Datum: 25. 7. 2024

Na podlagi drugega odstavka 73. člena Zakona o uresničevanju javnega interesa na področju kulture (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) v povezavi z 62. in 63. členom Zakona o stvarnem premoženju države in samoupravnih lokalnih skupnosti (Uradni list RS št. 11/18 in 79/18) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Ministrstvo za kulturo objavlja

**namero za sklenitev dodatka št. 2 k Pogodbi o najemu dela Gradu Turjak št. 3340-19-156002 z dne 7. 8. 2019**

o oddaji dela kulturnega spomenika Turjak – Grad Turjak (EŠD 790) v najem za določen čas od 8. 8. 2024 do 30. 9. 2024.

Lastnik kulturnega spomenika je Republika Slovenija, Ministrstvo za kulturo pa upravljalec na podlagi Zakona o lastninjenju kulturnih spomenikov v družbeni lastnini (Uradni list RS, št. 89/99, 107/99 – popr.).

Predmet pogodbe je nepremičnina v k. o. 1711 Turjak:

* del parcele št. \*1: obnovljeni del gradu Turjak (južni in zahodni trakt stavbe št. 1711-1949-1 v skupni izmeri 1.961,54 m2, razen grajske kapele (prostor III-07) v izmeri 49,4 m2 in notranjega dela dvorišča)

Nepremičnine se dajejo v najem osebi javnega prava – podjetju Delo osvobaja d. o. o. zaradi podaljšanja roka izpraznitve gradu, ki je predmet celovite prenove.

Najemnik je dolžan plačevati mesečno najemnino v višini 650,00 evrov ter vse obratovalne stroške, stroške rednega vzdrževanja, stroške nadomestila za uporabo stavbnega zemljišča in druge stroške, ki so dogovorjeni v najemni pogodbi z dne 7.8. 2019.

Namera o sklenitvi pogodbe se objavi na spletni strani Ministrstva za kulturo najmanj 20 dni pred nameravano sklenitvijo neposredne pogodbe.

Morebitne informacije so dosegljive na naslovu: Republika Slovenija, Ministrstvo za kulturo, Maistrova ulica 10, Ljubljana, po elektronski pošti: kristijan.bajt@gov.si.

 Matevž Čelik Vidmar

 državni sekretar

 po pooblastilu št. 1003-18/2022-3340-24

 z dne 28. 5. 2024